钦定古今图书集成/明伦汇编/闺媛典/第150卷 > 顾春妻俞氏
## 钦定古今图书集成/明伦汇编/闺媛典/第150卷 > 顾春妻俞氏

按《苏州府志》：“俞氏，吴县学生顾春妻。春好学，有孝行，
病革，与俞诀，勉之守节。俞号泣不止，曰：‘一言当终身
行，何俟再四’。因以指抉双目，不得出，乃握剪刺其左
目，血流遍体，绝而复苏。随欲刺其右，姑夺剪谕之曰：
‘尔欲养亲育子，岂可不留一目’。俞乃止。越六日，春死，
氏以节终旌表。”